
1.	Réamhrá 
1.1 Tá BOOÁCDL tiomanta do na caighdeáin is airde agus is féidir a chomhlíonadh lenár n-oibleagáidí dlíthiúla.
1.2 Is mór ag BOOÁCDL trédhearcacht agus cuntasacht ina cleachtais riaracháin agus bhainistíochta. Tá an Bord tiomanta do na caighdeáin is airde macántachta, oscailteachta agus cuntasachta a chaomhnú agus aithníonn sé go bhfuil ról lárnach ag oibrithe i mbaint amach na n-aidhmeanna sin.
Mar sin tacaíonn an beartas seo le cultúr:
· a cheadaíonn do dhuine tuairim a chur in iúl i gcúrsaí eitice.
· a fheabhsaíonn timpeallacht ina mothaíonn daoine sábháilte agus iad ag plé imní dáiríre agus dlisteanach faoi rialachas agus iompar eiticiúil; agus
· a cheistíonn iompar míchuí ag gach leibhéal ar fud na heagraíochta.
1.3 Tá sé mar aidhm ag an mbeartas seo fostaithe BOOÁCDL a spreagadh agus a chumasú chun imní thromchúiseach a ardú agus a thuairisciú ar bhealach sábháilte laistigh de BOOÁCDL ar an gcéad dul síos gan gá a n-imní a thabhairt taobh amuigh den Bhord. Faoin mbeartas seo, is féidir le fostaí nochtadh cosanta a dhéanamh maidir le héagóracha ábhartha gan eagla a bheith orthu roimh phionós nó bagairt córa is lú fabhar, idirdhealú ina dhiaidh sin, nó míbhuntáiste.
1.4 Tá sé mar aidhm ag an mbeartas seo éifeacht a thabhairt d’oibleagáidí agus d’fhorálacha an Achta um Nochtadh Cosanta, 2014, agus an Achta um Nochtadh Cosanta (Leasú), 2022. Ní ghlacann sé ionad aon cheanglas dlíthiúil tuairiscithe nó nochta a eascraíonn faoi reachtaíocht eile. Sa chás go bhfuil ceanglais nó nósanna imeachta tuairiscithe reachtúla eile ann, ní mór iad sin a chomhlíonadh go hiomlán.
1.5 Ní thagann an beartas seo in ionad gnásanna casaoide BOOÁCDL, agus níor cheart é a úsáid chun imní a ardú faoi chúinsí pearsanta an oibrí féin a eascraíonn as a c(h)onradh fostaíochta leis an mBord. Ba cheart ábhair imní den sórt sin a tharchur faoin ngnás casaoide nó faoi bheartas eile de réir mar is iomchuí.
1.6 Éilíonn cód eitice BOOÁCDL go gcloífidh gach oibrí leis na caighdeáin is airde dlí, bainistíochta agus eitice agus iad i mbun a gcuid dualgas agus freagrachtaí.


2.	Cé atá clúdaithe faoin mbeartas seo? 
2.1 Baineann an beartas seo le gach fostaí de chuid BOOÁCDL lena n-áirítear fostaithe, iarfhostaithe, conraitheoirí, oibrithe deonacha, foireann gníomhaireachta, oiliúnaithe neamhíoctha, daoine ar thaithí oibre íoctha, comhaltaí boird, soláthraithe, agus iarratasóirí ar phoist.

3. 	Aidhm an Bheartais 
3.1 Tá sé mar aidhm ag an mbeartas seo a chur ar chumas fostaithe faisnéis a nochtadh a chreideann siad go réasúnta a léiríonn éagóracha ábhartha a thagann faoina n-aird le linn a gcuid oibre gan eagla a bheith orthu go ndéanfaí díobháil orthu dá bharr.
3.2.1 Is ‘Éagóracha Ábhartha’ iad na nithe seo a leanas chun críoch an Achta um Nochtadh Cosanta 2014.
· go bhfuil cion déanta, á dhéanamh nó gur dócha go ndéanfar é,
· gur mhainnigh duine, go bhfuil sé ag mainneachtain nó gur dóigh go mainneoidh sé aon oibleagáid dhlíthiúil a chomhlíonadh, seachas oibleagáid a eascraíonn faoi chonradh fostaíochta an oibrí nó faoi chonradh eile trína ngeallann an t-oibrí aon obair nó seirbhísí a dhéanamh nó a chomhlíonadh go pearsanta,
· gur tharla iomrall ceartais, go bhfuil sé ag tarlú nó gur dócha go dtarlóidh sé,
· go bhfuil sláinte nó sábháilteacht aon duine aonair i mbaol, á cur i mbaol nó gur dóigh go gcuirfear i mbaol í,
· go bhfuil damáiste déanta don chomhshaol, go bhfuil damáiste á dhéanamh dó nó gur dócha go ndéanfar damáiste dó,
· gur tharla, nó gur dócha go dtarlóidh, úsáid neamhdhleathach nó mhíchuí ar shlí eile as cistí nó acmhainní comhlachta phoiblí, nó as airgead poiblí eile,
· go bhfuil gníomh nó neamhghníomh de chuid comhlacht poiblí nó thar ceann comhlacht poiblí leatromach, idirdhealaitheach, nó mórfhaillíoch nó arb ionann é agus mhíbhainistíocht thromchúiseach, nó
· gur tharla sárú ar dhlí an AE mar atá leagtha amach san Acht, go bhfuil sé ag tarlú nó gur dócha go dtarlóidh sé; nó go bhfuil an fhaisnéis sin a thaispeánann go bhfuil ábhar ar bith a thagann faoi réim aon cheann de na míreanna roimhe seo ceilte nó scriosta, á ceilt nó á scriosadh nó gur dócha go mbeadh sé á ceilt nó á scriosadh nó go ndearnadh iarracht, go bhfuil iarracht á déanamh nó gur dócha go ndéanfaí iarracht faisnéis den sórt sin a cheilt nó a scriosadh.
· go bhfuil an fhaisnéis sin a thaispeánann go bhfuil ábhar ar bith a thagann faoi réim aon cheann de na míreanna roimhe seo ceilte nó scriosta, á ceilt nó á scriosadh nó gur dócha go mbeadh sé á ceilt nó á scriosadh nó go ndearnadh iarracht, go bhfuil iarracht á déanamh nó gur dócha go ndéanfaí iarracht faisnéis den sórt sin a cheilt nó a scriosadh.
Sainmhíníonn an tAcht sárú mar seo a leanas:
a) gníomh nó neamhghníomh atá contrártha do dhlí an AE a bhaineann le soláthar poiblí; seirbhísí, táirgí agus margaí airgeadais, agus sciúradh airgid agus maoiniú sceimhlitheoireachta a chosc; sábháilteacht agus comhlíonadh táirgí; sábháilteacht iompair; cosaint an chomhshaoil; cosaint radaíochta agus sábháilteacht núicléach; sábháilteacht bia agus beatha agus sláinte agus leas ainmhithe; sláinte an phobail; cosaint tomhaltóirí; príobháideacht agus sonraí pearsanta a chosaint, agus slándáil córas líonra agus faisnéise.
b) Gníomh nó neamhghníomh a chuireann isteach ar leasanna airgeadais an AE; nó
c) Gníomh nó neamhghníomh a bhaineann le margadh inmheánach an AE, lena n-áirítear sáruithe ar rialacha iomaíochta an Aontais agus Státchabhrach, ar rialacha an dlí cánach corparáidí, nó ar shocruithe chun buntáiste cánach a fháil a sháraíonn sprioc nó cuspóir an dlí chorparáidigh is infheidhme; nó
d) Gníomh nó neamhghníomh a sháraíonn sprioc nó cuspóir rialacha an AE agus na réimsí dá dtagraítear in (a) –(c)
3.2.2 Níl sé ábhartha ar tharla, an dtarlaíonn, nó an dtarlódh éagóir ábhartha sa Stát nó in áit eile agus cibé acu an dlí de chuid an Stáit nó de chuid aon tíre nó críche eile an dlí a bhaineann léi.
3.2.3 Ní éagóir ábhartha é ábhar má tá sé laistigh d’fheidhm an fhostaí nó BOOÁCDL é a bhrath, a imscrúdú nó ionchúiseamh a dhéanamh ina leith agus nach ionann é agus gníomh nó neamhghníomh de chuid BOOÁCDL nó nach mbaineann sé lena leithéid.
3.2.4 Ní nochtadh cosanta é nochtadh faisnéise a bhféadfaí pribhléid ghairmiúil dhlíthiúil a éileamh ina leith in imeachtaí dlí má dhéanann duine dár nochtadh an fhaisnéis le linn comhairle dlí a fháil é.
3.2.5 Níl an spreagadh chun nochtadh a dhéanamh ábhartha maidir le cibé acu an nochtadh cosanta é nó nach ea.
3.2.6 In imeachtaí a bhaineann le saincheist i dtaobh an nochtadh faoi chosaint é nochtadh, toimhdeofar, go dtí go gcruthófar a mhalairt, gur nochtadh cosanta é.

4.	Gníomhú de Mheon Macánta 
4.1 Chun fostaí de chuid BOOÁCDL a chosaint ar phionós mar thoradh ar nochtadh a dhéanamh faoin mbeartas seo, caithfidh sé/sí a chreidiúint go réasúnta go bhfuil claonadh ann go léiríonn ábhar an nochta ceann amháin nó níos mó de na hÉagóracha Ábhartha agus gur tháinig an t-eolas sin faoina n-aird le linn a gcuid oibre leis an mBord. 4.2 Tá cosaint iomlán faoin mbeartas seo maidir le haon nochtadh cosanta a dhéantar de mheon macánta, fiú mura bhfuil bunús leis an nochtadh, leis an tuairisc nó leis an ábhar imní tar éis imscrúdú.
4.3 Ní mór, áfach, go gcreideann an t-oibrí de chuid BOOÁCDL go réasúnta go léiríonn ábhar a nochta chosanta éagóir ábhartha amháin nó níos mó mar atá forordaithe san Acht um Nochtadh Cosanta, 2014, agus san Acht um Nochtadh Cosanta (Leasú), 2022, agus go bhfuil an fhaisnéis sin tagtha dá n-aird le linn a bhfostaíochta.
4.4 Má aimsítear le himscrúdú go ndearnadh nochtadh cosanta go cráiteach, go mailíseach nó go suaibhreosach, déileálfaidh BOOÁCDL le heolas den sórt sin mar ábhar an-tromchúiseach agus, mar thoradh air sin, d’fhéadfaí go nglacfaí beart araíonachta nó gníomh eile dá leithéid nuair is iomchuí.

5. 	Nochtaí Cosanta
5.1 Ginearálta 
Ba cheart nochtadh cosanta a dhéanamh a luaithe agus is féidir chun BOOÁCDL a éascú gach gníomh riachtanach a dhéanamh go pras.
5.2 Leagan Amach na Nochtaí Cosanta 
Ainmníodh na Daoine seo a leanas chun dul i ngleic leis na hábhair imní a ardaítear tríd an nós imeachta seo: Paul Turner, Stiúrthóir Tacaíochta agus Forbartha Eagraíochta Aisling Crowley, Príomhoifigeach Cúnta, Acmhainní Daonna
Féadfaidh tú do thuairisc a dhéanamh i scríbhinn freisin trí ríomhphost a sheoladh chuig bosca ríomhphoist tiomnaithe - protecteddisclosures@ddletb.ie nach bhfuil rochtain air ach ag an duine ainmnithe thuas.
(a) Ba cheart nochtuithe cosanta a chur in iúl i scríbhinn agus a oiread sonraí agus is féidir a sholáthar chun na cúiseanna atá leis an imní thromchúiseach a léiriú agus chun tacú leo.
(b) Ba cheart don nochtadh cosanta scríofa a bheith fíorasach agus ní tuairimeach, agus ba cheart go mbeadh a oiread faisnéis shonrach agus is féidir ann ionas gur féidir measúnú ceart a dhéanamh ar chineál agus ar mhéid an ábhair imní.
· Go hidéalach, ba chóir go mbeadh an fhaisnéis seo a leanas sa nochtadh scríofa.
· cúlra an nochta,
· stair an nochta,
· fáth an nochta,
· ainmneacha na ndaoine a chreidtear a bheith páirteach,
· na dátaí a bhaineann leis an nochtadh,
· na háiteanna a bhaineann leis an nochtadh, agus
· aon fhaisnéis eile a chreideann an t-oibrí a bheith bainteach leis an nochtadh.
(c) Más rud é, ar chúis eisceachtúil éigin, áfach, nach bhfuil an fostaí in ann an nochtadh cosanta a chur i scríbhinn, féadfaidh sé/sí glaoch teileafóin a chur ar an duine dar cheart dóibh an nochtadh cosanta a dhéanamh, nó bualadh leis/léi, chun an fhaisnéis go léir atá leagtha amach thuas a sholáthar.

5.3 Nochtaí Cosanta a Phróiseáil 
5.3.1 Is gnách go ndéanfaidh an duine dá ndéantar an nochtadh cosanta tosaigh an measúnú tosaigh chun a chinneadh cé acu an dtagann nó nach dtagann sé laistigh den sainmhíniú ar “Éagóir Ábhartha” atá leagtha amach thuas ag clásal 3 agus ar cheart imscrúdú breise a dhéanamh air faoin mbeartas seo. Féadfaidh duine cuí eile an measúnú agus/nó fiosrúchán/imscrúdú a dhéanamh, áfach, le ceadú an Phríomhfheidhmeannaigh.
5.3.2 Déanfar gach nochtadh cosanta a bhainistiú go rúnda faoi na nósanna imeachta seo, a mhéid is féidir go réasúnta (féach 6 thíos).
5.3.3 Tabharfar faoi fhiosrúcháin tosaigh phrasa agus iomchuí chun a fháil amach an bhfuil gá le himscrúdú breise agus, má tá, chun cinneadh a dhéanamh ar an gcineál imscrúdaithe sin. Déanfar aon imscrúdú den sórt sin go pras, agus déanfar gníomh ceartaitheach iomchuí.
5.3.4 Tar éis fiosrúcháin tosaigh, d’fhéadfadh sé a bheith soiléir gur féidir an cheist a réiteach gan gá le tuilleadh imscrúdú.
5.3.5 Cuirfear an tAonad Iniúchóireachta Inmheánaí-BOO ar an eolas faoi aon chalaois nó neamhrialtacht líomhnaithe agus faoin imscrúdú atá beartaithe a dhéanamh ina leith.
5.3.6 Gheobhaidh an t-oibrí admháil fhoirmiúil go bhfuarthas an nochtadh cosanta laistigh de 7 lá tar éis í a fháil, agus imlíne ar an gcaoi a bhfuil sé beartaithe déileáil leis an nochtadh a luaithe is indéanta go réasúnta.
5.3.7 Aiseolas a sholáthar don duine tuairiscithe laistigh de thréimhse réasúnach, nach faide ná 3 mhí ón dáta a seoladh an admháil go bhfuarthas an tuarascáil chuig an duine tuairiscithe faoi mhír (b) nó, murar seoladh admháil den sórt sin, tráth nach déanaí ná 3 mhí ó dháta éaga na tréimhse 7 lá tar éis don tuarascáil a bheith déanta, a mhéid is féidir agus faoi réir aon srianta dlí. Má tá toradh ar an imscrúdú nach bhfuil an fostaí sásta leis, féadfar an t-ábhar a tharchur chuig an bPríomhfheidhmeannach nó chuig Cathaoirleach an Bhoird, de réir mar is cuí.
5.3.8 Sa chás go gcuirtear an t-ábhar ar aghaidh chuig an gCathaoirleach, féadfaidh sé/sí dul i gcomhairle leis an bPríomhfheidhmeannach nó leis na baill foirne chuí chun comhairle a fháil ar an gcoinníoll nach bhfuil baint ag na baill foirne sin leis an imscrúdú ar an nochtadh cosanta.
5.3.9 Sa chás go meastar go bhfuil gá leis, féadfaidh an Príomhfheidhmeannach nó Cathaoirleach an Bhoird, de réir mar is cuí, a iarraidh ar thríú páirtí seachtrach imscrúdú a dhéanamh nó comhairle a sholáthar ar bhealach eile, faoi réir cead a fháil ón Roinn Oideachais agus Scileanna roimh ré.



6. Nochtaí Cosanta Gan Ainm
6.1 Ní bhíonn cás chomh láidir sin ag baint le nochtadh cosanta gan ainm ná na cinn a dhéanann fostaí de chuid BOOÁCDL atá toilteanach go n-aithneofaí iad. Soiléiríonn an tAcht um Nochtadh Cosanta (Leasú) 2022 nach bhfuil oibleagáid ar fhostóir nochtadh gan ainm a bhreithniú. Mar sin féin, má chinneann duine a dhéanann nochtadh cosanta gan ainm a n-aitheantas a thabhairt le fios níos déanaí, tugtar cosaint dóibh faoin Acht. Mar gheall ar na cúiseanna sin, cuireann BOOÁCDL in aghaidh nochtaí gan ainm faoin mbeartas seo. Mar sin féin, breithneoidh BOOÁCDL, i gcúinsí eisceachtúla, nochtadh gan ainm a phróiseáil, ag féachaint do na nithe seo a leanas:
· Tromchúis an nochta a rinneadh.
· Creidiúnacht ábhar an nochta.
· An dóchúlacht go mbeifear in ann na líomhaintí atá á ndéanamh a fhiosrú;
· Fáil ar fhoinsí inchreidte faisnéise;
· Nósanna imeachta cothroma.

7. Nochtaí Cosanta a rinneadh do dhaoine lasmuigh de BOOÁCDL
7.1 Spreagtar fostaithe BOOÁCDL a n-ábhair imní a ardú faoin mbeartas um nochtadh cosanta seo ar an gcéad dul síos. Aithnítear, áfach, go mb’fhéidir nach mbeadh sé sin oiriúnach i gcónaí agus, mar sin, tá foráilte sa bheartas seo, i gcomhréir leis an Acht um Nochtadh Cosanta, 2014, do thuairisciú seachtrach do ‘Dhaoine Forordaithe’ agus do ‘Dhaoine Eile’.
Má tá cúis ag fostaí a chreidiúint.
· go ngearrfaí pionós air/uirthi, nó
· go ndéanfaí an fhianaise a bhaineann leis an éagóir ábhartha a cheilt nó a scriosadh i gcás nochtadh inmheánach,
· go raibh nochtadh cosanta déanta aige/aici roimhe seo den fhaisnéis chéanna ar an mórgóir faoin bpróiseas inmheánach nó do Dhuine Forordaithe; nó
· go bhfuil an éagóir ábhartha thar a bheith tromchúiseach
agus in imthosca den sórt sin, ar choinníoll
· go gcreideann an fostaí go bhfuil an fhaisnéis a nochtar, agus aon líomhain atá inti fíor ar an mórgóir; agus
· go gcreideann an fostaí go réasúnta nach chun sochair phearsanta a dhéantar an nochtadh, agus gur nochtadh réasúnach é.
· féadfaidh an fostaí nochtadh a dhéanamh do dhuine seachas BOOÁCDL ar an gcoinníoll go bhfuil sé réasúnach nochtadh a dhéanamh don duine sin, ag cur san áireamh.
· céannacht an duine dá ndéantar an nochtadh,
· tromchúis na héagóra ábhartha,
· cibé an bhfuil an éagóir ábhartha ag leanúint ar aghaidh nó an dóigh go dtarlóidh sé amach anseo,
· aon ghníomh a rinne BOOÁCDL nó an duine a ndearnadh an nochtadh roimhe sin dó nó a mbeifí ag súil go réasúnta a bheith déanta mar thoradh ar an nochtadh roimhe sin.
7.2 Aithnítear i gcásanna áirithe go bhféadfadh sé a bheith cuí d’fhostaí a c(h)uid imní a thuairisciú do chomhlacht seachtrach ar nós duine forordaithe. Is annamh, más riamh, a bheidh sé cuí na meáin a chur ar an eolas agus, go ginearálta, níor cheart don fhostaí é sin a dhéanamh ach amháin mar rogha dheireanach. Molann BOOÁCDL go láidir dá fhostaithe comhairle a lorg sula dtuairisceoidh siad imní go seachtrach.
7.3 Foráiltear leis an Acht um Nochtadh Cosanta (Leasú), 2022, d’Oifig nua Coimisinéara um Nochtadh Cosanta a bhunú. Is féidir tuilleadh sonraí a fháil ag www.opdc.ie
7.4 Cé go bhféadfadh baint a bheith ag nochtaí cosanta le hiompar fostaithe de chuid BOOÁCDL, d’fhéadfadh baint a bheith acu uaireanta le gníomhartha tríú páirtí, amhail soláthraí nó soláthraí seirbhíse. I gcásanna áirithe ina gcomhlíontar coinníollacha sonracha, féadfaidh an dlí oibrithe a chosaint má ardaíonn siad an t-ábhar go díreach leis an tríú páirtí.

8. Cosaint na nOibrithe 
8.1 Tá BOOÁCDL tiomanta don bheartas seo. Má dhéanann fostaí nochtadh cosanta de mheon macánta, geallann BOOÁCDL gan pionós a ghearradh ar an oibrí ná leatrom a imirt air/uirthi as nochtadh den sórt sin a dhéanamh.
8.2 Ba cheart d’oibrí a dhéanann nochtadh cosanta:
· a bheith cosanta ó dhífhostú. • a bheith cosanta ó phionósú.
· ceart chun neamhainmníocht a bheith acu a mhéid is féidir. Is cion coiriúil é duine a aithint a bhfuil nochtadh cosanta déanta aige mura bhfuil sé údaraithe é a dhéanamh.
· ceart caingean i dtort a bheith aige mar gheall ar chiapadh nó imeaglú.
· a bheith cosanta ar imeachtaí coiriúla.
· díolúine shibhialta a bheith aige i gcaingean le haghaidh damáistí/cosanta pribhléide cáilithe.
8.3 Má dhéanann fostaí nochtadh cosanta faoin mbeartas seo, ní mór nach bhfulaingeoidh sé/sí aon chóir dhíobhálach mar gheall ar ábhar imní a ardú. Áirítear an méid seo a leanas le cóir dhíobhálach, ach gan a bheith teoranta dó:
a) fionraí, leagan as nó dífhostú,
b) ísliú céime nó deiseanna ar ardú céime a chailleadh,
c) aistriú dualgas, athrú ar shuíomh an ionaid oibre,
d) laghdú pá nó athrú ar uaireanta oibre,
e) aon smacht, iomardú a fhorchur nó a riaradh.
f) cóir éagórach,
g) comhéigean, imeaglú, nó ciapadh,
h) leithcheal nó míbhuntáiste,
i) gortú, damáiste nó caillteanas,
j) bagairt díoltais; nó
k) cóir neamhfhabhrach eile a bhaineann le hábhar imní a ardú.
8.4 Má chreideann oibrí gur fhulaing sé/sí aon chóir dá leithéid, ba cheart dó/di a b(h)ainisteoir líne a chur ar an eolas láithreach de réir mar is cuí. Mura réitítear an t-ábhar, ba chóir don oibrí é a ardú go foirmiúil agus úsáid á baint as an ngnás casaoide nó as gnás iomchuí eile.
8.5 Má dhéanann fostaí nochtaí cosanta faoin mbeartas seo, níor cheart bagairt a dhéanamh air/uirthi nó díoltas a bhaint amach air/uirthi ar bhealach ar bith. Féadfaidh aon duine a bhfuil baint aige/aici le hiompar den sórt sin a bheith faoi réir gníomh araíonachta de réir an ghnáis araíonachta.



9. Rúndacht
9.1 Is cion coiriúil anois é freisin duine a bhfuil nochtadh cosanta déanta aige a aithint, mura bhfuil sé údaraithe amhlaidh a dhéanamh, agus is fíneáil d’aicme A nó príosúnacht ar feadh suas le 12 mhí, nó an dá cheann, nó ar chiontú ar dhíotáil, fíneáil nach mó ná €75,000 nó príosúnacht ar feadh suas le 2 bhliain, nó an dá cheann, é an pionós, agus déanfaidh BOOÁCDL, a mhéid is féidir, déileáil le gach nochtadh cosanta a fhaightear faoi rún, mura léiríonn an fostaí go soiléir nach bhfuil aon rud aige/aici in éadan a (h)ainm a bheith bainteach leis an nochtadh cosanta.
9.2 Ba chóir go mbeadh a fhios ag fostaithe BOOÁCDL go bhféadfadh fianaise, i scríbhinn nó ó bhéal, a bheith ag teastáil in imeachtaí cúirte.

10. Oibrí is Ábhar do Nochtadh
10.1 Tá fostaí de chuid BOOÁCDL, atá ina ábhar do nochtadh, i dteideal nósanna imeachta cothroma.
10.2 Fad is atá imscrúdú ar bun, déanfar gach beart réasúnach chun rúndacht na ndaoine sin atá ina n-ábhar do líomhaintí i nochtadh a chosaint ar feitheamh thoradh an imscrúdaithe.

11. Coimeád taifead
11.1 Coimeádfaidh BOOÁCDL taifid go slán de réir oibleagáidí reachtúla.
11.2 Beidh rochtain theoranta de ghnáth, a mhéid is féidir, dóibh siúd a bhfuil baint dhíreach acu le himscrúdú an nochta agus do Phríomhfheidhmeannach agus/nó Cathaoirleach an BOO de réir mar is cuí.
11.3 Maidir le nochtaí gan ainm, má chinntear nach bhfuil aon ghníomh eile le déanamh, déanfar sonraí maidir le nochtaí den sórt sin agus na cúiseanna nach ndearnadh aon ghníomhartha eile a thaifeadadh.

12. Cumarsáid an Bheartais
12.1 Cuirfear gach fostaí BOOÁCDL ar an eolas faoin mbeartas seo.
12.2 Ba cheart go mbeadh an beartas seo ar fáil ar shuíomh gréasáin an BOO.
12.3 Ba cheart go bhfaigheadh fostaithe nua cóip den bheartas seo mar chuid dá n-ionduchtú, agus ba chóir é a chur ar fáil ach é a iarraidh.

13. Athbhreithniú
Déanfar athbhreithniú ar an mbeartas seo go tréimhsiúil lena chinntiú go bhfanann sé cothrom le dáta agus go gcloíonn sé le hoibleagáidí reachtúla agus comhsheasmhach le forbairtí dea-chleachtais.

